**Odprto pismo Predsedniku Vlade Republike Slovenije, poslancem Državnega zbora, Ministrici za delo, družino, socialne zadeve in enake možnosti, Ministru za gospodarski razvoj in tehnologijo ter Ministru za finance**

Ljubljana, 28. november 2018

Spoštovani Predsednik Vlade RS, g. Marjan Šarec,

Spoštovani poslanci Državnega zbora RS,

Spoštovana ministrica, mag. Ksenija Klampfer,

Spoštovani minister, g. Zdravko Počivalšek,

Spoštovani minister, dr. Andrej Bertoncelj,

Ko je 7. novembra 2018 Združena Levica s podporo podpisov 52 poslancev koalicije v Državni zbor vložila predlog zakona o spremembah Zakona o minimalni plači brez upoštevanja enega izmed ključnih deležnikov, to je gospodarstva oziroma delodajalcev, in **ko za naše argumente ni posluha** niti pri predstavnikih vlade v okviru Ekonomsko socialnega sveta, **vidimo kot edini način predstavitve naših stališč in argumentacij v obliki tega odprtega pisma.**

**ZAKAJ V GOSPODARSTVU NASPROTUJEMO PREDLOGU SPREMEMB ZAKONA O MINIMALNI PLAČI?**

Poslanski predlog sprememb zakona o minimalni plači vsebuje več sprememb veljavne zakonodaje, pa vendar lahko te spremembe kategoriziramo po pomembnosti.

**Ključna sprememba**, na katero želimo opozoriti s tem odprtim pismom, pa **kritično dviguje stroške dela, ruši plačne sisteme, povzroča uravnilovko in odločanje o višini plač v gospodarstvu daje v roke državi oziroma vsakokratni politiki.** To ključno spremembo vsebuje **1. člen predloga zakona**: *»Dodatki, določeni z zakoni in drugimi predpisi ter s kolektivnimi pogodbami, del plače za delovno uspešnost in plačilo za poslovno uspešnost se ne vštevajo v minimalno plačo.«*

1. **Enormen dvig plač zaradi nove definicije minimalne plače**

Predlog zakona vsebuje ključno spremembo sistema, ki pa je politika oziroma poslanci, niso ali ne želijo prepoznati in pripoznati. Ta sprememba se nanaša na takojšnjo (s 1.1.2019!)

* **izločitev vseh dodatkov, ki so določeni z zakonom, drugimi predpisi in kolektivnimi pogodbami** (dodatek na delovno dobo, izmensko delo itd.),
* nadalje **izločitev dela plače za delovno uspešnost** iz minimalne plače
* in pa tudi **izločitev dela plače iz naslova poslovne uspešnosti** iz minimalne plače.

Z zakonom (o minimalni plači) in vsakokratno politično odločitvijo bo tako **določena najnižja osnovna plača zaposlenega**. Ali še bolj poenostavljeno, **država bo določila 1. tarifni razred najnižjih osnovnih plač po vseh kolektivnih pogodbah.**

**Najnižje osnovne plače** I. tarifnih razredov se bodo tako **povečale s 1.1.2019 od najmanj 28 % do 170 % !** Na vse to bo potrebno po predlogu zakona **obračunati vse dodatke po zakonu, drugih predpisih in kolektivnih pogodbah, delovno uspešnost in poslovno uspešnost,** kar povzroči **enormne dvige stroškov dela v podjetjih!**

**Panožne kolektivne pogodbe,** ki so doslej postavljale minimalni standard plačne politike, tako **izgubijo ves pomen in vlogo.**

1. **Porušena plačna razmerja in uravnilovka**

Povišanja plač posameznim zaposlenim zaradi nove definicije minimalne plače bodo porušila tudi razmerja med ostalimi plačami – torej povzročila uravnilovko. **Sedanjih prvih pet oz. šest tarifnih razredov se združi v en tarifni razred, v treh kolektivnih pogodbah dejavnosti celo vseh 9 tarifnih razredov!**

Delavci na **bolj zahtevnih delovnih mestih bodo tako za polni delovni čas prejeli celo nižjo plačo**, kot delavci na manj zahtevnih delovnih mestih, ki se jim bodo dodatki, delovna in poslovna uspešnost izločili iz minimalne plače. Torej gre še za **novo dodatno obliko »uravnilovke« in krivico do zaposlenih** glede pravičnega nagrajevanja po delu.

1. **Država bo določala plačno politiko gospodarstva**

Z eno potezo se tako plačna politika v zasebnem sektorju prepušča v roke državi oziroma vsakokratni vladajoči politični opciji. S tem členom predlagatelj **ruši obstoječo sistematiko celotnega plačnega sistema** v Sloveniji, **ruši definicijo plače** po zakonu o delovnih razmerjih, **v celoti negira socialni dialog na ravni kolektivnih pogodb,** hkrati pa v trenutku **dviguje stroške dela** v podjetjih **za dvo ali celo trimestne številke (odstotke)** !

Predlagatelj ob predlogu zakona **ni podal niti enega izračuna posledic v gospodarstvu,** niti **modela simulacije novega plačnega modela** za posamezno podjetje, kar **jasno kaže na popolno nepoznavanje** te problematike v gospodarstvu**.**

**TAKO GROBEGA POSEGA DRŽAVE V GOSPODARSTVO, NE SPREJEMAMO!**

Predlog zakona o spremembah Zakona o minimalni plači prinaša **posledice, ki so za podjetja nevzdržne in onemogočajo poslovanje in zagotavljanje delovnih mest v Sloveniji**.

**Gospodarska aktivnost se ohlaja** tudi v Sloveniji. Vse napovedi svetovnih in evropskih institucij to, kar v podjetjih že čutimo, potrjujejo. **Stroškovnega pritiska**, ki bi ga povzročila nova definicija minimalne plače, pod nobenim pogojem **ne moremo preliti v cene naših izdelkov**.

Prepričani smo, da **tudi mnogo višja gospodarska rast (od sedanje) ne prenese takšnega vdora v pogoje poslovanja** s strani politike.

Še več, predlagatelji želijo te **spremembe uvesti** s 1. januarjem 2019, ko smo **le mesec dni od** predvidene **uveljavitve**. S tovrstno **negotovostjo in zaostrovanjem pogojev poslovanja**, ki ju gospodarstvu **nalaga lastna država**, ne moremo konkurirati ne na domačem, evropskem, kaj šele svetovnem trgu, in ju zato **ostro zavračamo**.

**POZIV DELODAJALCEV PREDSEDNIKU VLADE RS, POSLANCEM DRŽAVNEGA ZBORA RS, MINISTRICI ZA DELO IN MINISTRU ZA GOSPODARSTVO**

Spodaj podpisani gospodarstveniki, delodajalci, zato s tem odprtim pismom pozivamo Predsednika Vlade RS, vse poslance Državnega zbora RS, ministrico za delo, ministra za gospodarski razvoj in tehnologijo ter ministra za finance, **da skladno z navedenimi argumenti gospodarstva predlog zakona o spremembah Zakona o minimalni plači zavrnejo kot neustreznega za nadaljnjo obravnavo.**

S spoštovanjem,

1. **Boxmark Leather d.o.o.**, Marjan Trobiš, direktor
2. **ebm-papst Slovenija d.o.o.**, Jošt Rupnik, generalni direktor
3. **Kovintrade d.d. Celje**, Marko Staroveški, predsednik uprave
4. **Alfom d.o.o.**, Danilo Jeseničnik, direktor
5. **M SORA d.d.,** Aleš Dolenc, direktor
6. **MALI - E- TIKO d.o.o. Tržič**, Marjan Mali, direktor
7. **KZ Laško z.o.o.**, Jože Žabkar, direktor
8. **ETI Elektroelement d.o.o.**, mag. Tomaž Berginc, generalni direktor
9. **INTERGOZD SERVIS d.o.o.,** Dušan Gradišar, prokurist
10. **Moda Mi & lan d.o.o.**, Milan Mörec, lastnik
11. **STRABAG d.o.o.,** Lidija Žagar, komercialna direktorica za Slovenijo
12. **BDC – TIM d.o.o.**, Nataša Ostrež, direktorica
13. **GRAMMER Automotive Slovenija d.o.o.,** Darjan Pušnik, direktor
14. **DINOS d.d.,** Damijan Zorko, predsednik uprave
15. **Sejmi, turistično podjetje, d.o.o.**, Matej Trpin, direktor
16. **DOORS, d.o.o.,** Aleš Jerala, direktor
17. **ISS Facility Services d.o.o.**, mag. Petra Nikolič, direktorica
18. **Espada d.o.o.,** Edvin Vatovec, direktor
19. **G-M&M, d.o.o.,** Janez Pezdirc, direktor
20. **MOJ BIRO**, Mojca Kermel s.p.
21. **MEGATEKSTIL d.o.o.**, Andreja Šoštarič, direktorica
22. **Elektrosignal, d.o.o.**, Branko Kukec, direktor
23. **Bartec Varnost d.o.o.**, Simona Klukej, direktorica
24. **KOTO d.o.o.**, Matej Resnik, direktor
25. **Ljubljanske Mlekarne, d.o.o.**, Tomaž Žnidarič, direktor
26. **Računovodstvo Drago Plečko** **s.p.**
27. **Avtomehanika Bezek s.p.,** Frank Bezek
28. **Paloma d.d.,** Thomas Reibelt, predsednik uprave
29. **Tanin Sevnica d.d.,** Ivan Mirt, direktor
30. **Skupina IMPOL**, Andrej Kolmanič, glavni izvršni direktor
31. **Pivka d.d.,** mag. Janez Rebec, predsednik uprave
32. **Juteks d.o.o.,** Dušan Štiherl, generalni direktor
33. **KZ Cerklje, z.o.o.,** Mirko Jenko, direktor
34. **Mlekarna Celeia, d.o.o.,** Marjan Jakob, direktor
35. **Papirnica Vevče d.o.o.,** Marko Jagodič, direktor
36. **Salonit Anhovo, d.d.,** Julijan Fortunat, predsednik uprave
37. **Kolektor Sikom d.o.o.,** Dejan Velikanje, direktor
38. **SUMIDA Slovenija, d.o.o.,** Primož Egart, direktor
39. **Avto Car d.o.o.,** Sašo Car, direktor
40. **INPLET pletiva d.o.o.,** Helena Zidarič Kožar, direktorica
41. **IBS Varovanje in storitve d.o.o.,** Dalibor Debartoli, direktor
42. **Marles hiše Maribor, d.o.o.,** Bogdan Božac, direktor
43. **IMP Armature d.o.o.,** Marjan Kelvišar, direktor
44. **MM KUVERTA d.o.o.,** Maja Cedilnik, direktorica
45. **Lindab d.o.o.,** Roman Krutšinkin, direktor
46. **Stilles d.d.,** Rok Barbič, predsednik uprave
47. **MAHLE Electric Drives Slovenija d.o.o.,** Bojan Konič, direktor
48. **TBP Tovarna bovdenov in plastike d.d.,** Stanislav Loncner, direktor
49. **Sportina Bled d.o.o.,** Sašo Pušnik, direktor
50. **Društvo VITA za pomoč po nezgodni poškodbi glave**, dr. Veronika Trdan, predsednica društva
51. **TIPRO d.o.o.,** Milan Čelan, direktor
52. **Mlinotest d.d.,** Danilo Kobal, predsednik uprave
53. **Iskra ISD d.o.o.,** Igor Hafnar, direktor
54. **Iskra ISD strugarstvo d.o.o.**, Brigita Železnikar, direktorica
55. **Iskra ISD Plast d.o.o**., mag. Damjan Mohorič, direktor
56. **Iskra ISD Livarna d.o.o.,** Iztok Dolenc, direktor
57. **Iskra ISD galvanika d.o.o.,** Aleš Mesec, direktor
58. **Iskra ISD storitve d.o.o,** Igor Hafnar, direktor
59. **OMV Slovenija d.o.o.,** Vanja Lombar, direktorica
60. **KOVINOPLASTIKA LOŽ d.o.o.,** Borut Flander, direktor
61. **Vipap Videm Krško d.d.,** Jožica Stegne, predsednica uprave
62. **ETA d.o.o. Cerkno**, Domagoj Matasić, predsednik
63. **VG5 d.o.o.,** Lovro Krapež, družbenik
64. **JON turizem, trgovina in proizvodnja d.o.o.,** Petra Terčelj, direktorica
65. **CGP, d.d. Novo mesto**, Martin Gosenca, predsednik uprave
66. **Data d.o.o.,** Aleš Zevnik, direktor
67. **Aktiva varovanje d.d.,** Ranko Šmigoc, izvršni direktor
68. **Aktiva Inpod d.o.o.,** Ranko Šmigoc, direktor
69. **Aktiva TS d.o.o.,** Jasmina Tatarovac Šušteršič, direktorica
70. **Aktiva čiščenje d.o.o.,** Jasmina Tatarovac Šušteršič, direktorica
71. **Aktiva upravljanje d.o.o.,** Jasmina Tatarovac Šušteršič, direktorica
72. **SIJ Suz d.o.o.,** mag. Andrej Pogačnik, direktor
73. **SIJ Elektrode d.o.o.,** mag. Andrej Pogačnik, direktor
74. **Zobozdravstvo Dentea**, Mateja Krivograd Verhnjak s.p.
75. **Palfinger d.o.o.,** Michael Steiner, direktor
76. **Recinko d.o.o.,** Brane Merhar, prokurist
77. **SIJ Metal Ravne d.o.o.,** Andrej Gradišnik, glavni direktor
78. **Talum d.d. Kidričevo,** Marko Drobnič, predsednik uprave
79. **SIJ Zip Center d.o.o.,** Alenka Stres, direktorica
80. **Relax d.o.o.,** mag. Alojz Gostenčnik, direktor
81. **Relax Turizem d.d**., mag. Karmen Kosec, predsednica upravnega odbora
82. **Relax Trans d.o.o.,** Branko Kremzer, mag., direktor
83. **Adved d.o.o.,** mag. Alojz Gostenčnik, direktor
84. **SIJ Acroni d.o.o.,** mag. Branko Žerdoner, glavni direktor
85. **TOP 50**, mag. Alojz Gostenčnik, direktor
86. **SIJ RAVNE STEEL CENTER d.o.o.**, Gregor Adler, direktor
87. **CPK d.d.,** Igor Ukota, predsednik upravnega odbora
88. **HELLA Saturnus Slovenija d.o.o.,** Boštjan Furlan, direktor
89. **DIGIT, d.o.o.,** Ivan Miklič, direktor
90. **Kamp Zlatorog d.o.o.,** Aco Trampuž, direktor
91. **DON DON d.o.o.,** Alenka Mozetic Zavrl, direktorica
92. **Sodexo d.o.o.,** Cvetka Franko, direktorica
93. **GVS d.d.,** Marko Bradač, predsednik uprave
94. **EKOS Novo mesto d.o.o.,** Verena Robar, direktorica
95. **PROTEKT DOLENJSKA d.o.o**., Matija Bradač, direktor
96. **GVS varovanje d.o.o.,** Rok Markovič, direktor
97. **GVS storitve d.o.o.,** Jasna Bradač, direktorica
98. **AC VOVK d.o.o.,** Matic Bradač, direktor
99. **Gostilnica Barba d.o.o.,** Verena Robar, direktorica
100. **Avto Center VOVK d.o.o.,** Tomaž Vovk, direktor
101. **IMP ELEKTRO d.o.o.,** Sonja Pečaver, direktorica
102. **IMP PROMONT-ELEKTRO d.o.o. Novo mesto,** Matija Bradač, direktor
103. **PANTER G&B d.o.o**, Verena Robar, direktorica
104. **EUROTEK TRANSPORT d.o.o**., Matija Bradač, direktor
105. **EUROTEK LOGISTIKA d.o.o**., Matija Bradač, direktor
106. **STV PLUS d.o.o.,** Matic Bradač, direktor
107. **EUROTEK Trebnje, d.o.o.,** Anton Grebenc, Matija Bradač, direktorja
108. **SAM d.o.o. Domžale**, Anton Sedeljšak, prokurist
109. **MODRI VAL d.o.o**., Anže Vovčko, direktor
110. **Slometal d.o.o.,** Klemen Prinčič, direktor
111. **ŠTORE STEEL d.o.o.,** Ivan Jurkošek, direktor
112. **AKRON d.o.o.,** Mojca Cilenšek, direktorica
113. **Telkom d.o.o.,** Branko Lenart, prokurist
114. **Lisca d.d.,** Marko Ninčević, generalni direktor
115. **Pikas d.o.o.,** Matjaž Pirc, direktor
116. **KOPUR d.o.o.,** Dušan Goršek, direktor
117. **REVOZ d.d.,** Kaan Ozkan, predsednik uprave, Anton Zvonko Kink, član uprave, direktor človeških virov
118. **GABRIJEL ALUMINIUM d.o.o.,** Andrej Gabrijel, lastnik podjetja
119. **TIM PAVLIN d.o.o.,** mag. Tomaž Pavlin, direktor
120. **Novak M d.o.o.,** Miha Novak, generalni direktor
121. **ŽITO d.d., Janez Bojc,** generalni direktor
122. **Eurofins ERICo Slovenija, d.o.o.,** mag. Marko Mavec, generalni direktor
123. **Pekarna Geršak d.o.o.,** Rafael Brance, prokurist
124. **Optiprint, d.o.o.,** Alen Osterman, direktor
125. **AquafilSLO d.o.o.,** dr. Saša Muminović, član uprave
126. **Tiskarna Novo mesto d.d.,** Skupina Perspektiva, Vesna Južna, prokurist
127. **Hidrotehnik d.d.,** Skupina Perspektiva, Vesna Južna, prokurist
128. **HERMI d.o.o.,** Milan Rauter, direktor
129. **ARMAT PROJEKT d.o.o.,** Andrej Repše, ustanovitelj, prokurist
130. **ARMAT d.o.o.,** Andrej Repše, ustanovitelj, prokurist
131. **Tehnos d.o.o.,** Anton Kisovar, direktor
132. **SIJ Ravne Systems d.o.o.,** Viljem Pečnik, direktor
133. **Skupina Fragmat,** Franc Žgajnar, prokurist
134. **MEBOR d.o.o.,** Boris Mesec, generalni direktor
135. **Združenje delodajalcev Slovenije**, Jože Smole, generalni sekretar
136. **Klub Slovenskih podjetnikov – SBC**, Marjan Batagelj, predsednik
137. **Združenje bank Slovenije (v imenu bank in hranilnic)**, mag. Stanislava Zadravec Caprirolo, direktorica